b'\n_START_ARTICLE_\nGottlieb Daimler\n_START_SECTION_\nVia\xc8\x9ba\n_START_PARAGRAPH_\n\xc3\x8en anul 1865, se \xc3\xaemprietene\xc8\x99te cu Wilhelm Maybach. \xc3\x8en 1867, se c\xc4\x83s\xc4\x83tore\xc8\x99te cu Emma Kunz cu care va avea cinci copii._NEWLINE_Ob\xc8\x9bine un post de desenator tehnic, iar \xc3\xaen 1872 devine director tehnic la firma constructoare de motoare cu gaz de iluminat (gazogen) Deutz, condus\xc4\x83 de Nikolaus Otto. \xc3\x8el angajeaz\xc4\x83 pe Maybach. \xc3\x8empreun\xc4\x83 cu Maybach, Daimler pleac\xc4\x83 de la firma Deutz, pentru ca \xc3\xaen 1882 s\xc4\x83 deschid\xc4\x83 un atelier la Cannstatt, unde perfec\xc8\x9bioneaz\xc4\x83 motorul \xc3\xaen patru timpi proiectat de Beau de Rochas, mont\xc3\xa2nd pe volant ni\xc8\x99te pale\xc8\x9bi pentru r\xc4\x83cirea motorului._NEWLINE_\xc3\x8en 1885 ei construiesc prima motociclet\xc4\x83 din lemn, iar \xc3\xaen 1889 un triciclu cu motor, pe care a montat cu primul carburator dotat cu jicloare pentru alimentarea cu benzin\xc4\x83, \xc8\x99i, \xc3\xaen acela\xc8\x99i an, primul motor cu doi cilindri \xc3\xaen V, pe care l-a prezentat la Expozi\xc8\x9bia Universal\xc4\x83 de la Paris.'